
EL  MASNOU 


És  possible  que  quan  llegiu  aquestes  ratlles  ja  estigueu  assa¬ 
bentats,  pels  mitjans  de  comunicació,  de  l’adquisició  per  part 
de  l’Ajuntament  de  la  coneguda  Casa  del  Marquès  del  Mas¬ 
nou.  Aquest  fet  és  valorat  força  positivament  i  podem 
sintetitzar-lo  en  tres  paraules: 

Recuperació  -  Rehabilitació  -  Dinamització 

Recuperació,  ja  que  un  edifici  de  la  qualitat  històrica  i 
artística  com  la  Casa  del  Marquès  ha  passat  a  mans  de 
l’Administració  Local,  és  a  dir.  Municipal. 

Rehabilitació,  perquè  amb  éls  valors  anteriors  citats 
havíem  de  fer  quelcom  per  tal  que  no  es  malmetés  el  patri¬ 
moni  artístic  local.  Cada  dia  que  passava  s’anava  degradant 
la  seva  estructura  arquitectònica  i,  per  tant,  s’havia  de  fer 
una  actuació  de  rehabilitació. 


del  Barcelonès  Nord  i  del  Maresme.  Això  representa  per  a 
la  nostra  vila  dos  avantatges:  un  és  la  possibilitat  de  dispo¬ 
sar  de  45  llocs  de  treball  nous,  és  a  dir,  dinamitzar  l’oferta 
laboral,  que  és  un  objectiu  molt  important  que  ha  tingut  sem¬ 
pre  aquest  Ajuntament,  i  l’altre  és  que  els  tràmits  de  la  Segu¬ 
retat  Social,  que  actualment  es  fan  a  Badalona,  així  que  es 
posi  en  marxa,  es  faran  des  del  Masnou. 

Voldria  comentar  també  per  tal  que  tothom  n’estigui  assa¬ 
bentat,  encara  que  en  pàgines  interiors  s’amplia  aquest  tema, 
que  segons  una  sentència  del  Tribunal  Suprem,  se’ns  obliga 
a  deixar  construir  uns  edificis  situats  al  carrer  de  la  Verge 
de  Núria  cantonada  amb  l’Avinguda  Prat  de  la  Riba,  per 
sobre  de  les  alçades  que  permet  actualment  el  Pla  General 
aprovat  per  la  Comissió  d’Urbanisme  de  Barcelona,  el  dia 
20  de  novembre  de  1985. 


Finalment,  Dinamització,  això  vol  dir  que  l’edifici  pugui 
produir  riquesa  o,  el  que  és  el  mateix,  generar  llocs  de  tre¬ 
ball  i  com  que  segons  el  Pla  General  aquest  edifici  es  pot 
utilitzar  per  a  qualsevol  activitat,  sempre  que  sigui  sense  fins 
lucratius,  hem  arribat  a  un  acord  amb  l’Institut  Català  de  la 
Salut  per  tal  d’ubicar  les  seves  oficines  de  gestió  dins  l’àrea 


El  més  lamentable  d’aquesta  situació  és  que  la  sentèn¬ 
cia  del  Tribunal  Suprem  és  posterior  a  aquesta  data  i  d’aquí 
ve  el  nostre  desencant  ja  que  la  decisió  presa  pel  T ribunal 
és,  al  nostre  entendre,  desafortunada. 

Josep  Azuara 

Alcalde  del  Masnou 


La  Biblioteca  Municipal 
va  rebre  23.476  lectors 


L’Ajuntament 
concedeix  la  Medalla 
de  Bronze  de  la  vila  a 
Mossèn  Josep  Nicolau 
i  Martí 

El  ple  de  l’Ajuntament  celebrat  el16  de  Març  va  aprovar  una 
proposta  feta  per  un  grup  de  feligresos  de  la  parròquia  del 
Pilar  perquè  es  faci  un  reconeixement  públic  al  treball  de 
Mossèn  Josep  Nicolau  i  Martí,  fins  ara  rector  d’aquesta  parrò¬ 
quia.  Mossèn  Josep  Nicolau  i  Martí,  fill  d’Alella,  fou  vicari  de 

ia  parròquia  de  sant  Pere  durant  tres  anys  i  després,  des 
de  1 970,  ha  estat  primer  rector  de  la  parròquia  del  Pilar.  Ara 
el  Mossèn  ha  estat  destinat  a  la  parròquia  de  sant  Bartomeu 
i  santa  Tecla  de  Sitges. 

Els  seus  parroquians  han  volgut,  abans  que  no  marxi, 
que  la  vila  reconegui  la  tasca  que  Mossèn  Josep  Nicolau  ha 
portat  a  terme  durant  tants  anys.  El  Mossèn  ha  atès  a  famí¬ 
lies  que  estaven  necessitades,  especialment  del  barri  de 
Maricel,  ha  encapçalat  el  grup  anomenat  «Ajuda  als  ger¬ 
mans»  i  realitza  constants  visites  a  la  Casa  Benèfica,  als 
malalts  i  vells  de  la  vila  que  tant  agraeixen  la  seva  presència. 

Una  altra  activitat  que  va  desenvolupar  fou  la  creació 
d’esplais  i  grups  de  joves,  cicles  de  conferències  a  l’esglé¬ 
sia  entorn  a  diferents  temes  i  d’altres  activitats  de  caire  cul¬ 
tural.  Mossèn  Josep  Nicolau  fou  l’impulsor  de  la  parròquia 
de  Maricel  i  ha  fet  possible  el  creixement  d’aquesta  comuni¬ 
tat  cristiana,  conjuntament  amb  la  de  la  parròqüia  del  Pilar. 

Amb  aquesta  concessió,  la  vila  del  Masnou  vol  reconèi¬ 
xer  la  gran  vàlua  d’en  Mossèn  Josep  Nicolau  i  Martí  i  els 
anys  de  la  seva  vida  que  ha  dedicat  a  la  nostra  comunitat. 


La  Biblioteca  Municipal  Batista  i  Roca  va  rebre  durant  l’any  1988 
un  total  de  23.476  lectors  de  sala.  Aquesta  xifra  es  reparteix  en 
10.232  lectors  infantils  i  13.244  adults.  Els  mesos  de  major  afluèn¬ 
cia  de  públic  a  la  sala  són  els  que  coincideixen  amb  el  curs  esco¬ 
lar,  en  el  cas  dels  lectors  infantils.  El  lector  adult  es  manté  en  una 
mitja  de  més  de  1 .000  lectors  per  mes  excepte  durant  els  mesos 
d’abril,  juny,  juliol  i  setembre  que  la  xifra  experimenta  un  descens. 

L’època  durant  la  qual  és  més  diferent  l’cissistència  entre  infants 
i  persones  grans  és  a  l’agost.  L’any  passat  durant  aquest  mes  hi 
van  anar  522  lectors  infantils  i  1 .277  d’adults.  Pel  desembre,  546 
nens  i  1 .006  adults. 

Durant  l’any  passat  la  Biblioteca  va  deixar  en  préstec  8.817  lli¬ 
bres,  3.144  se’ls  van  emportar  nens  i  5.673  foren  sol·licitats  per  per¬ 
sones  adultes. 

La  Biblioteca  Batista  i  Roca  té  a  prop  de  2.000  carnets  de  prés¬ 
tec  de  llibres,  xifra  que  cada  any  es  va  incrementant.  Aquesta  sala 
va  obrir  les  seves  portes  el  29  d’abril  de  l’any  1983  i  pertany  a  la 
xarxa  de  biblioteques  de  la  Generalitat  de  Catalunya.  La  seva  creació 
fou  arran  d’un  conveni  entre  l’Ajuntament  del  Masnou  i  la  Genera¬ 
litat. 

La  sala  s’obre  de  dilluns  a  divendres  de  5  a  9  de  la  tarda  i  els 
dissabtes  des  de  les  10  del  matí  a  la  1 ,30  del  migdia.  La  Biblioteca 
ofereix  un  servei  d’informació  al  lector,  consulta  de  sala,  préstec 
de  llibres  i  una  hemeroteca  amb  diaris  í  revistes  d’informació  general 
i  de  temes  específics. 


EL  MASNOU 

COMARCA 


Segons  un  estudi  demogràfic  elaborat  a  petició  del  Con¬ 
sell  Comarcal  del  Maresme,  aquesta  comarca  tindrà 
327.000  habitants  a  l’any  2.000.  Això  suposaria  un 
increment  de  57.000  habitants  respecte  la  població 
actual  que  té  el  Maresme. 

Segons  el  mateix  estudi,  la  zona  del  Maresme  Sud, 
més  propera  a  Barcelona,  serà  on  hi  haurà  un  creixe¬ 
ment  més  elevat  encara  que  l’Alt  Maresme  també  expe¬ 
rimentarà  un  augment  de  població. 

El  Maresme  ha  estat  sempre  una  zona  densament 
poblada  en  relació  a  la  resta  del  territori  català.  Actual¬ 
ment,  el  nivell  de  densitat  se  situa  en  680  habitants/ 
km" ,  aquesta  xifra  només  és  superada  a  les  comar¬ 
ques  del  Barcelonès,  el  Baix  Llobregat  i  el  Vallès  Occi¬ 
dental. 

La  densitat  de  població  varia  segons  la  zona  de  la 
comarca,  al  Maresme  Sud  arriba  a  1500  habitants/- 
km"  mentre  que  a  l’entorn  de  Mataró  la  xifra  és  de 
907  i  347  a  l’Alt  Maresme.  La  capital  de  la  comarca, 
Mataró,  sobrepassa  els  4.400  habitants  per  quilòme¬ 
tre  quadrat.  Les  xifres  més  elevades  de  densitat  de 
població  es  registren  a  Premià  de  Mar  on  hi  ha  10.000 
habitahts/km"  i  El  Masnou  amb  4.600  habitants/km". 

L’estructura  d’edat  de  la  comarca  és  força  jove  ja 
que  la  taxa  de  natalitat  s’ha  mantingut  per  sobre  de 
la  mitjana  catalana.  De  tota  manera,  la  comarca  expe¬ 
rimentarà  un  envelliment  i  a  l’any  2.000  només  un 
21 ,6%  de  la  població  del  Maresme  serà  menor  de  1 5 
anys,  enfront  del  24%  actual.  Els  majors  de  65  anys 
seran  un  13,3%  d’aquí  11  anys,  és  a  dir,  arribaran  a 
un  nombre  de  44.000  persones. 

En  relació  a  la  taxa  d’activitat,  que  actualment  se 
situa  en  un  61,6%  de  la  població  compresa  entre  els 


16  i  els  65  anys,  a  l’any  2.000  hi  haurà  136.000  perso¬ 
nes  actives  davant  les  108.000  que  existeixen  avui.  Així 
doncs,  caldrà  que  la  comarca  generi  els  propers  anys 
uns  28.000  nous  llocs  de  treball. 

Les  previsions  demogràfiques  de  la  comarca  per 
l’any  2.000,  segons  aquest  estudi,  fan  creure  que  el 
fet  que  la  taxa  de  natalitat  es  mantingui  estable  i  les 
immigracions  per  raons  residencials  i  de  recuperació 
industrial  provocaran  el  creixement  global  de  la  pobla¬ 
ció  de  tota  la  nostra  comarca. 

En  el  mateix  estudi  es  fa  una  anàlisi  de  les  carac¬ 
terístiques  sociològiques  de  la  població  del  Maresme. 
Les  dades  sobre  el  nivell  d’instrucció  dels  habitants  de 
la  comarca  majors  de  16  anys  donen  com  a  resultat 
una  situació  comparativament  pitjor  a  la  que  s’obté 
d’arreu  del  territori  català.  A  la  nostra  comarca  s’obser¬ 
ven  unes  proporcions  més  elevades  en  els  grups  de 
menor  escolarització  que  tenen  dificultats  per  llegir  i 
escriure  i  que  han  realitzat  només  estudis  primaris. 

El  percentatge  més  gran  de  persones  amb  dificul¬ 
tats  per  llegir  i  escriure  es  concentra  a  l’agricultura,  on 
hi  ha  la  gent  més  gran  i  que,  per  tant,  ha  tingut  menys 
oportunitats  per  anar  a  l’escola. 

Les  dades  referents  al  coneixements  del  català  ofe¬ 
reixen  uns  resultats  força  positius.  Si  comparem  les 
dades  obtingudes  amb  la  resta  de  Catalunya,  el 
Maresme  té  un  percentatge  major  de  població  amb  un 
nivell  elevat  de  domini  del  català. 

A  la  comarca  hi  ha  97.808  persones  que  saben 
escriure  correctament  el  català  i,  per  tant,  l’entenen, 
el  parlen  i  el  llegeixen.  Aquesta  xifra  representa  el 
31,5%  del  global  de  tot  Catalunya. 


PREVISIONS  SOBRE  LA  POBLACIO  DEL  MARESME 

L’ANY  2000 


1986 

1990 

2000 

1  MARESME  SUD 

76.113 

83.000 

105.000 

MATARÓ 

100.019 

103.000 

1 06.000 

ENTORN  DE  MATARÓ 

1 8.656 

21.000 

30.000 

ALT  MARESME 

74.423 

77.000 

86.000 

TOTAL  MARESME 

269.21 1 

284.000 

327.000 

CONEIXEMENT  DE  CATALA  AL  MARESME 


Nombre 

% 

%  Catalunya 

L’entèn 

60.177 

22,9 

26,3 

El  sap  parlar 

1 7.041 

6,5 

3,5 

El  sap  llegir 

66.756 

25,3 

29 

El  sap  escriure 

97.808 

37,1 

31,5 

No  l’entèn 

20.470 

7,8 

9,4 

No  consta 

1.051 

0,4 

0,3 

Total 

263.303 

100 

100 

EL  MASNOU 


URBANISME 


L’Ajuntament  del  Masnou  està  estudiant  el  tema  de  l’amplia¬ 
ció  del  port.  Des  del  primer  projecte  d’ampliació  presentat 
l’agost  de  l’any  1986  fins  avui  s’han  vingut  mantenint  dife¬ 
rents  converses  amb  la  promotora  per  tal  d’arribar  a  un  acord 
que  millori  la  proposta  inicial. 

En  el  nou  projecte  es  contempla  la  construcció  de  4  nous 
passos  subterranis,  una  reestructuració  del  passeig  marítim 
i  la  creació  d’una  zona  per  activitats  cíviques  a  l’interior  del 
port.  A  més,  un  «by-pass»  per  realitzar  el  traspàs  de  la  sorra 
de  nord  a  sud  i  totes  les  solucions  tècniques  de  sortides 
d’aigua  al  mar.  Així  mateix,  es  construirà  una  dàrsena  pes¬ 
quera  amb  capacitat  per  a  40  vaixells. 

L’ampliació  del  port  suposaria  l’increment  del  nombre 
d’amarradors  que  passaria  de  504  a  1 .097.  La  zona  comer¬ 
cial  també  experimentaria  un  augment  en  el  nombre  de  boti¬ 
gues  ja  que  actualment  hi  ha  35  locals  que  podrien  convertir- 
se  en  75. 


ELS  AMARRADORS  PODRIEN  SER  1.097 

L’AJUNTAMENT  ESTUDIA  L’AMPLIACIÓ  DEL  PORT 


L’Ajuntament  està  estudiant  i  analitzant  pas  per  pas 
aquesta  proposta  ja  que  vol  assegurar-se  que  el  port  sigui 
de  tots  els  masnovins.  El  desig  és  que  la  població  i  les  ins¬ 
tal·lacions  portuàries  arribin  a  una  plena  integració. 

En  aquests  moments,"  el  port  té  al  voltant  de  258  llocs 
de  treball  i  amb  l’ampliació  poden  transformar-se  en  més  de 
500  noves  ofertes  laborals,  de  forma  directa  o  indirecta. 

L’alcaldia  ja  va  informar,  detalladament,  els  diferents  par¬ 
tits  polítics  sobre  quin  era  l’estat  de  les  negociacions  amb 
la  promotora.  Les  diferents  formacions  polítiques  van  tenir 
opció  de  definir-se  respecte  a  quina  era  la  seva  posició 
envers  la  proposta  d’ampliació  de  l’actual  port  esportiu. 

L’Ajuntament  del  Masnou  vol  un  port  obert  a  tothom, 
sense  barreres.  La  concessionària  ja  ha  adquirit  el  compro¬ 
mís  davant  l’Ajuntament  i  la  Generalitat  que  tota  la  zona 
comercial  i  cívica  del  port  serà  d’accés  públic  i  gratuït  per 
als  vianants. 


Constitució  dei  Conseii  Escoiar 
Municipai 


A  la  Sala  Capitular  del  nostre  Ajuntament,  el  passat  27  de 
Gener  es  va  procedir  a  la  constitució  del  Consell  Escolar 
Municipal  del  Masnou. 

El  Consell  Escolar  Municipal  és  un  òrgan  on  s’hi  repre¬ 
senten  tots  els  sectors  que  tenen  alguna  cosa  a  dir  dins  la 
comunitat  escolar  local.  Al  Consell  hi  ha  representats  els 
pares  dels  alumnes,  corporació  municipal  i  personal  no 
docent  de  serveis  i  d’administració. 

El  nou  òrgan  el  formen  39  membres  i  també  hi  són  pre¬ 
sents  pels  seus  estaments  respectius  els  deu  centres  docents 


— públics  i  concertats —  que  existeixen  a  la  vila  del  Masnou. 

El  Consell  és,  doncs,  un  ens  de  consulta,  de  participa¬ 
ció  i  de  debat  dels  problemes  que  afecten  el  conjunt  de  la 
comunitat  escolar  de  la  població.  Aquest  òrgan  és  vital  per 
tal  d’aconseguir  que  el  nostre  país  tingui  un  ensenyament 
de  millor  qualitat,  innovador,  arrelat  dins  la  consciència  del 
nostre  poble  i  adaptat  a  les  circumstàncies  socials  que 
renvolten. 

Ara,  doncs,  cal  participar-hi. 

Regidora  d'Ensenyament 


EL  MASNOU 

URBANISME 


Una  sentència  del  Suprem  permet 
construir  els  edificis  del  carrer  de 
la  Verge  de  Núria 


Segons  una  sentència  dictada  pel  Tribunal  Suprem  amb  data  23 
de  desembre  de  1986,  es  declara  el  dret  al  fet  que  es  construeixin 
dos  edificis  que  vulneren  el  Pla  General  Urbanístic  del  Masnou.  Els 
edificis  han  de  ser  aixecats  en  dos  solars  situats  al  carrer  de  la  Verge 
de  Núria. 

Anteriorment,  la  Comissió  d’Urbanisme  de  Barcelona  havia 
denegat  la  llicència  sol·licitada  per  Ocata  S.A.,  el  13  d’abril  de  1983. 
Aquesta  societat  va  presentar  un  recurs  contenciós-administratiu 
que  l’Audiència  Territorial  va  desestimar  pel  novembre  de  l’any  84. 
L’últim  pas  ha  estat  la  sentència  favorable  emesa  pel  Tribunal 
Suprem  i  que  revoca  totes  les  anteriors.  La  Comissió  d’Urbanisme 
de  Barcelona  va  concedir  la  llicència  d’obres  pel  desembre  de  1 987. 


SOLAR  ON  S’AIXECARÀ  EL  PRIMER  EDIFICI 


El  dia  16  de  novembre  de  1988  l’empresa  Ocata  S.A.  informa 
que  dóna  inici  a  les  obres  de  construcció  del  primer  edifici,  a  peu 
de  la  carretera  N-ll,  i  sol·licita  llicència  per  enderrocar  el  segon. 
L’Ajuntament  paralitza  les  obres  del  primer  edifici  (gràfic  2)  per 
manca  de  llicència  d’enderroc  i  denega  aquesta  sol·licitud  el  15  de 
desembre  de  l’any  passat.  El  mateix  dia,  el  representant  d’Ocata 
S.A.  presenta  dues  denúncies,  una  a  la  guàrdia  civil  i  una  altra  a 
la  jurisdicció  Contenciós-Administrativa,  per  incompliment  de  sen¬ 
tència. 

El  Pla  General  actual  permet  la  construcció  de  planta  baixa  i 
pis  al  segon  edifici,  que  s’ha  d’emplaçar  en  un  carrer  paral·lel  a  la 


EDIFICI  A  PEU  DE  LA  N-ll 


LA  PART  RATLLADA  ÉS  LA  REDUCCIÓ  DE  L’ALÇADA  DE  L’EDIFICI 


carretera  N-ll.  El  primer  edifici,  al  mateix  peu  de  carretera,  queda 
sotmès  al  Pla  Especial  de  Front  Marítim. 

L’Ajuntament,  tot  i  que  lamenta  la  sentència  del  Tribunal 
Suprem,  manté  converses  amb  la  societat  Ocata  S.A.  per  arribar 
a  una  entesa  que  sigui  profitosa  per  ambdues  parts.  L’empresa 
Ocata  S.A.  s’ha  compromès  a  rebaixar  les  alçades  del  segon  edi¬ 
fici  que  sobresortien  en  excés  respecte  les  altres  cases  del  carrer. 
(Vegeu  gràfic  3). 


La  possible  construcció  d’una  gasolinera 
provoca  una  poièmica 


La  polèmica  sorgeix  en  el  moment  en  què  es  fa  una  petició  per 
instal·lar  una  estació  de  servei-gasolinera  en  un  solar  ubicat  al  carrer 
d’Amadeu  I,  delimitat  pels  carrers  de  la  Verge  del  Pilar,  carrer  de 
Sant  Jordi  i  carrer  de  Múrcia.  L’aprovació  del  Pla  Especial  de 
Reforma  Interior  (PERI)  d’Amadeu  I,  que  estava  obligat  pel  plane¬ 
jament  general  de  l’any  85,  provoca  també  opinions  diferents. 

El  Pla  General  del  nostre  poble  permet  la  construcció  de  gaso¬ 
lineres  a  qualsevol  indret  del  terme  municipal  sempre  que  se  seguei¬ 
xin  les  normatives  de  la  Conselleria  d’Indústria. 


La  disjuntiva  es  planteja  a  l’hora  d’autoritzar  la  construcció  de 
la  gasolinera  o  bé  al  terme  del  Masnou  o  dins  el  terme  d’Alella. 
En  aquest  municipi  veí  també  existeix  la  petició  de  construir  una 
gasolinera  distant  300  metres  del  solar  del  carrer  Amadeu  I,  on 
s’hauria  d’emplaçar  l’estació  de  servei  del  Masnou. 

La  voluntat  de  rAjuntament  del  Masnou  és  que  s’instal·lin  in¬ 
dústries  de  tota  mena  dins  el  terme  municipal.  Cada  indústria 
contribueix,  amb  els  seus  impostos,  a  la  millora  de  tota  la  po¬ 
blació,  i  per  oferir  llocs  de  treball. 

CULTURA 


Avanç  del  programa  de  la  Festa  Major 


La  comissió  de  festes  ja  fa  temps  que  es  reuneix  periòdicament 

per  tal  de  perfilar  el  que  serà  la  nostra  Festa  Major.  Podem  avan¬ 
çar  que: 

El  dia  23  de  juny: 

—  Hi  haurà  revetlla  de  sant  Joan  a  la  Plaça  Ramón  y  Cajal  amb 
rORQUESTRA  TRAMA. 

El  dia  25  de  juny: 

—  Biennal  de  pintura,  l’exposició  i  el  lliurament  de  premis  serà  a 
la  Sala  d’Art  Municipal  a  les  7  de  la  tarda. 

El  dia  28  de  juny: 

—  Correfocs  i  a  2/4  d’1 1  el  tradicional  Castell  de  focs  amb  les  nove¬ 
tats  que  aquest  any  s’han  programat,  amb  efectes  aeris,  terres¬ 
tres  i  aquàtics. 

—  Seguidament,  tradicional  sardinada,  cremat  i  havaneres  a  càrrec 
de  LES  VEUS  DE  BESALÚ. 

—  A  les  12  de  la  nit  hi  haurà  ball  per  a  tothom  amb  l’ORQUES- 
TRA  PENSILVÀNIA;  l’entrada  és  lliure. 

El  dia  29  de  juny: 

—  A  les  10  xerinola  pels  carrers  a  càrrec  de  la  XARANGA  BETL 
JAI  que  l'any  passat  ja  va  animar  la  nostra  festa. 

—  A  les  11  se  celebrarà  una  missa  solemne  i,  a  la  sortida,  a  la 
plaça  de  l’església  hi  haurà  una  trobada  de  la  xaranga  amb  els 
nostres  gegants  i  cap-grossos  per  fer  tots  junts  una  exhibició 
i  continuar  la  cercavila. 

—  A  les  6  de  la  tarda,  a  la  plaça  Ramón  y  Cajal  tindrà  lloc  una 
xocolatada  i  una  ginkama. 

—  A  les  7  de  la  tarda,  concert  de  Festa  Major  per  l’ORQUESTRA 
MARAVELLA  i  a  les  1 1  de  la  nit.  Ball  amb  la  mateixa  orquestra. 

El  dia  30  de  juny: 

—  A  les  10  del  matí,  per  si  no  n’hi  havia  prou  amb  la  XARANGA 
BETIJAI,  se  li  afegiran  LOS  INCANSABLES  que  també  són  del 
nord  i  que,  com  diu  el  seu  nom,  no  es  cansen  mai.  Tots  ple¬ 
gats  faran  gresca  pels  carrers  i  al  País  Basc  és  tradicional  que 


la  gent  segueixi  a  aquestes  xarangues  i  que  tothom  faci  llar¬ 
gues  rues  cantant  i  ballant. 

—  A  les  6  de  la  tarda,  a  la  Plaça  M.®  Cristina,  segona  edició  del 
concurs  de  pastissos  que  tant  d’èxit  va  tenir  l’any  passat  i  també 
jocs  per  a  la  mainada. 

—  Aquest  mateix  dia,  cap  el  vespre,  també  tindrem  LA  VELLA 
DIXIELAND  amb  un  concert  de  jazz.  Aquesta  actuació  anirà 
complementada  amb  una  altra  que,  de  moment,  no  podem  con¬ 
cretar. 

El  dia  1  de  juliol: 

—  Seguirà  la  gresca  amb  LOS  INCANSABLES. 

—  A  2/4  de  7  de  la  tarda,  a  la  Plaça  d’Ocata,  concurs  de  truites. 
Els  premis  i  les  bases  es  faran  públiques  amb  temps,  animeu- 
vos  a  participar.  Mentre  els  jurats  aniran  tastant  les  truites,  la 
COBLA  COL·LEGI  SANTA  MARIA  DE  BLANES  ens  farà  una 
audició  de  sardanes.  Després  ens  podrem  menjar  les  truites  amb 
pa  amb  tomàquet  que  ens  servirà  de  sopar.  Més  tard,  hi  haurà 
un  espectacle  de  varietats  amb  figures  d’actualitat  i  també  ball 
amb  LA  SALSETA  DEL  POBLE  SEC. 

El  dia  2  de  juliol: 

—  Trobada  de  gegants  per  commemorar  que  els  gegants  de  la 

nostra  vila  fan  cinquanta  anys.  L’agrupació  gegantera  de!  Mas¬ 
nou  prepara  una  festa  especial  i  ha  convidat  a  moltes  colles 

geganteres. 

—  A  més,  hi  haurà  les  tradicionals  curses  ciclistes  i  atlètiques,  les 
paelles  d’arròs  a  la  Plaça  Ramón  y  Cajal  i  els  pallassos  FLIC 
FU\C. 

—  A  les  7  de  la  tarda,  TORTELL  POLTRONA  portarà  el  seu  nou 
espectacle  per  a  petits  i  grans. 

—  I  a  les  10  de  la  nit,  CONCERT  DE  JOVENTUT  a  la  platja. 

Tal  com  podeu  veure,  aquest  programa  és  força  avançat,  encara 
que  això  no  ho  és  tot.  A  més,  s’està  preparant  un  concurs  de  carrers 
guarnits.  El  programa  complet  de  Festa  Major  us  el  farem  arribar 
a  principis  de  juny.  Procurarem  que  els  preus  dels  espectacles  siguin 
el  més  popular  possibles. 


Curset  d’animadors 


cívics 


Masnou 


Aquest  curset  és  patrocinat  per  la  Generalitat  de  Catalunya 
i  l’Ajuntament  del  Masnou.  Les  classes  es  fan  a  la  Casa  de 
Cultura  els  dimarts  i  els  dijous  de  7  a  9,30  del  vespre.  El 
curs  va  començar  el  dia  13  d’abril  i  es  perllongarà  fins  al  29 
de  juny.  Les  matèries  que  s’imparteixen  són  les  següents: 

Recursos  financers,  iniciació  a  les  arts,  tècniques  d’ajut 
a  persones  en  situació  d’atur,  benestar  social,  tècniques 
de  gestió  i  animació  de  barris. 

Per  a  més  informació  us  podeu  dirigir  a  les  oficines  de 
l’Ajuntament,  al  departament  de  Cultura. 


Properes  exposicions 


a 


Sala  d’Art 


Des  del  dia  22  d’abril  i  fins  al  3  de  maig  podeu  visitar  l’expo¬ 
sició  de  senders  de  gran  recorregut. 

Durant  els  dies  de  la  Festa  Major  hi  haurà  exposada  la 
Biennal  de  pintura  a  la  Sala  d’Art. 


Convocatòria  deis 
Premis  de  Poesia  i 
Narrativa  «Goieta»  i 
Bergantí 

El  passat  mes  de  febrer  l’Ajuntament  va  convocar  els  pre¬ 
mis  literaris  «Goleta  i  Bergantí»  de  poesia  i  prosa.  El  jurat 
d’aquesta  edició  el  componen  Joan  Bosch  i  Monegal,  llicen¬ 
ciat  en  Filosofia  i  Lletres,  Carme  Villar  i  Carretero,  llicenciada 
en  Filosofia  i  Lletres,  escriptora,  els  quals  en  són  des  de  la 
creació  d’aquest  premi,  i  Mercè  Bosch,  professora  de  català 
que  es  va  incorporar  ai  jurat  l’any  1986.  Aquest  any  s’hi  afe¬ 
geix  Joaquim  Ferrer,  historiador,  senador  i  ex-conseller  de 
Cultura  de  la  Generalitat  de  Catalunya,  Esteve  Pujol,  llicen¬ 
ciat  en  Filosofia  i  Lletres,  psicòleg  i  mestre  de  català  i  Sumpci 
Vilalta,  llicenciada  en  Filologia  i  mestra  de  català. 

A  aquesta  onzena  edició  se  li  ha  volgut  donar  un  caire 
diferent  a  la  convocatòria  i  per  això  s’ha  creat  un  logotip,  s’ha 
fet  un  nou  cartell  anunciador  i  uns  trofeus  especials  per  als 

guanyadors. 

El  lliurament  de  premis  tindrà  lloc  al  Teatre  del  Casino 
el  dia  23  d’abril,  dia  de  sant  Jordi.  Durant  l’acte  s’obsequiarà 
els  assistents  amb  un  llibre  on  s’han  editat  els  treballs  dels 
guanyadors  d’aquest  any. 


EL  MASNOU 

ESPORTS  I 

Sis  anys  del  Pavelló 
d’Esports 

El  26  de  març  va  fer  sis  anys  que  el  pavelló  d’esports  va 
obrir  les  seves  portes  com  a  primer  pas  per  a  aconseguir 
unes  instal·lacions  esportives  obertes  a  tothom. 

Actualment,  això  és  ja  una  realitat.  Dins  d’una  família  és 
estrany  que  alguns  dels  seus  membres  no  hagi  utilitzat  mai 
les  instal·lacions  esportives  i  no  només  els  menuts  sinó  el 
pare,  la  mare  i,  el  que  és  més  significatiu,  l’avi  o  l’àvia. 

Les  aproximadament  2.000  utilitzacions  diàries  i  el  boom 
que  està  experimentant  l’esport  en  general,  no  només  el  de 
competició,  ens  obliguen  a  pensar  en  nous  serveis  espor¬ 
tius.  El  fet  de  veure  que  les  instal·lacions  són  utilitzades  d’una 
forma  majoritària  fa  omplir-nos  de  goig  i  sobretot  el  compro¬ 
var  que  el  nostre  pavelló  d’esports  és  força  conegut  més  enllà 
del  nostre  terme. 

Des  de  fora  de  Catalunya  es  coneix  el  complex  esportiu 
del  Masnou  ja  que  així  ho  confirmen  les  visites  de  les  juntes 
de  govern  de:  Galícia,  Cantàbria,  Astúries,  Andalusia,  Madrid, 
Canàries,  València,  Aragó,  Euskadi,  així  com  de  més  de  70 
ajuntaments  de  l’estat  espanyol  i  més  de  40  de  Catalunya 
i  entitats  culturals  com  la  Universitat  Autònoma  de  Barce¬ 
lona  i  el  Grupo  Cultural  Covadonga. 

Així  mateix,  la  gestió  del  complex  esportiu  ha  servit  de 
model  per  a  tres  cursos  de  direcció  d’instal·lacions  esporti¬ 
ves  municipals. 


Jocs  Escolars  1989 

I  En  el  mes  de  novembre  es  van  iniciar  les  fases  locals  i 
I  comarcals  dels  Jocs  Escolars  de  Catalunya.  Les  escoles  i 
I  entitats  del  Masnou  hi  participen  en  cinc  modalitats  esporti- 
I  ves:  bàsquet,  natació,  futbol-sala,  handbol  i  atletisme. 

I  El  nombre  de  nens  que  hi  participa  és  de  1 .742,  el  que 
I  suposa  una  participació  de  més  del  30%  dels  infants  en  edat 
I  escolar  de  la  població. 

Ha  nascut  una  nova 
entitat  esportiva  a  la 
població 

I  Durant  el  mes  de  desembre  es  va  celebrar  l’assemblea  cons- 
I  tituent  de  Natació  El  Masnou  (NEM).  En  aquesta  reunió  hi 
I  van  participar  els  pares  dels  alumnes  de  l’antiga  escola  de 
I  natació  que  havien  decidit  constituir-se  en  entitat  esportiva 
I  i  enregistrar-se  a  la  Federació  Catalana  de  Natació  i  també 
I  a  la  Direcció  General  de  l’Esport.  Durant  el  mateix  acte  es 
I  va  escollir  una  junta  directiva,  de  la  qual  en  va  resultar  Pre- 
I  sident  el  senyor  Eduard  Miras  i  Campos. 

I  Desitgem,  doncs,  molta  sort  al  NEM  i  als  seus  nedadors, 

I  més  de  75  joves  que  participen  en  diferents  competicions. 


A  les  instal·lacions  del  Complex  Esportiu  Municipal 


Durant  el  mes  de  novembre  es  va  celebrar  al  Complex  espor¬ 
tiu  municipal  un  curset  de  salvament  i  socorrisme  aquàtic 
subvencionat  per  l’I.N.E.M.  i  amb  la  col·laboració  de  la  Fede¬ 
ració  Espanyola  de  Salvament  i  Socorrisme.  El  curs  anava 
dirigit  tant  a  persones  en  atur  com  al  reciclatge  del  personal 
del  Complex  Esportiu. 

En  finalitzar  el  curset,  el  26  de  gener,  els  21  aspirants 
van  superar  les  proves  i  van  rebre  un  diploma  i  el  títol  ator¬ 
gat  per  l’I.N.E.M.  i  la  Federació  que  els  acredita  com  a  soco¬ 
rristes  aquàtics. 

Aquest  curs,  a  més,  té  dos  aspectes  destacables: 


1)  La  gran  possibilitat  de  trobar  un  lloc  de  treball  mitjançant 
aquesta  titulació,  aspecte  que  ja  s’ha  començat  a  nego¬ 
ciar  amb  instal·lacions  aquàtiques  molt  interessades  en 
la  contractació  de  personal. 

2)  El  fet  que  els  propis  alumnes  consideressin  d’una  forma 
molt  positiva  el  desenvolupament  del  curset  i  li  atorgues¬ 
sin  una  valoració  de  9,2  punts  sobre  un  màxim  de  10. 

Donat  l’èxit  del  curset,  existeix  la  intenció  de  fer-ne  un 
altre  durant  aquest  any.  A  més,  també  hi  ha  là  proposta  de 
fer  un  curs  de  gestió  d’instaMacions  esportives  si  l’I.N.E.M. 
confirma  la  seva  participació. 


Avís  a  tots  els  atletes 


El  proper  21  de  maig  se  celebrarà  la  IV  Edició  de  la  Cursa 
de  fons  «25  quilòmetres  Vall  de  sant  Mateu».  La  prova  l’orga¬ 
nitza  El  Masnou  Atletisme  Club  i  està  patrocinada  per  l’Ajun¬ 
tament  d’El  Masnou. 


Servei  Municipal  de 
Català 

Utilitzi  el  Servei  Municipal  de  Català  de  l’Ajuntament  del  Mas¬ 
nou,  és  un  servei  obert  i  gratuït  d’assessorament  lingüístic. 

SANITAT 


Masnovins 

La  secció  «Bústia  Oberta»  del  Butlletí  de  la  Gent  del  Mas¬ 
nou  es  feia  ressò,  darrerament,  de  la  supressió  durant  la  nit 
i  de  la  reducció  del  servei  diürn  a  un  sol  vehicle,  de  les  ambu¬ 
làncies  de  la  Creu  Roja  del  Masnou,  Alella  i  Teià. 

El  President  de  la  Institució  del  Masnou  en  aquella  carta 
explicava  a  tota  la  població  que  les  raons  d’aquesta  decisió 
són  la  manca  de  voluntariat  i  el  cost  econòmic  del  servei. 
La  Creu  Roja  ha  de  complir,  per  damunt  de  tot,  les  seves 
funcions  específiques  (accidents  de  carretera  i  emergències) 
i  és  per  això  que  l’ajuntament  vol  informar  al  poble  de  la  situa¬ 
ció  real  del  fet. 

Una  societat  democràtica  i  progressista  es  mesura  per 
la  quantitat  i  qualitat  dels  serveis  que  ofereix  al  contribuent. 
Un  d’aquests  serveis  és  el  de  les  ambulàncies.  L’Institut 
Català  de  la  Salut  (ICS)  té  signat  un  concert  amb  un  nom¬ 
bre  important  d’empreses  d’arreu  de  Catalunya  (consulteu 
guia  sanitària  1989),  entre  les  quals  es  troben  les  Assem¬ 
blees  Locals  de  Creu  Roja.  Tots  els  beneficiaris  de  la  Segu¬ 
retat  Social  tenen  el  dret  al  seu  trasllat  amb  ambulància  sem¬ 
pre  que  un  metge  de  família,  d’urgències  o  d’hospital  ho 
indiqui.  L’ajuntament  destina  anyalment  una  subvenció  a 
l’assemblea  Local  del  Masnou  per  assolir  un  millor  servei  i 
la  cobertura  de  les  persones  que  no  pertanyen  a  l’ ICS  i  amb 
problemes  socials. 

El  servei,  per  tant,  està  garantit  i  es  cobreix,  com  d’altres, 
gràcies  als  nostres  impostos.  Preguntem-nos,  doncs,  l’hem 
de  pagar  per  partida  doble? 

Regidoria  de  Sanitat 


El  Masnou  tindrà  una 
sala  de  vetlla  dins  el 
recinte  del  cementiri 

Són  moltes  les  necessitats  que  fins  ara  s’han  cobert  al  nos¬ 
tre  poble.  Donat  que  la  població  creix  constantment  i  que 
els  costums  van  evolucionant,  ha  arribat  el  moment  de  pen¬ 
sar  en  construir  una  sala  de  vetlla  dins  el  recinte  del  Cementiri 
del  Masnou. 

L’Ajuntament  Ple  va  aprovar  per  majoria,  el  proppassat 
16  de  març,  la  proposta  de  construcció  d’una  sala  de  vetlla 
que  permetrà  que  qualsevol  masnoví  mort  fora  del  poble 
pugui  reposar  i  ser  vetllat  en  un  lloc  adient,  abans  d’ésser 
enterrat. 

També  les  famílies  dels  difunts  que  han  mort  a  casa 
podran  utilitzar  aquest  servei  que  ajudarà  a  descarregar  la 
tensió  emocional  que  comporta  un  difunt  dins  la  llar. 

Potser  no  tothom  entendrà  avui  aquesta  iniciativa,  però 
l’Ajuntament  no  pot  ignorar  una  realitat  social  coneguda  per 
tothom.  La  demanda  és  evident  i  el  compromís  electoral  ens 
obliga  a  portar  endavant  aquest  nou  projecte.  Esperem,  una 
vegada  més,  servir  els  nostres  contribuents. 


SERVEIS  SOCIALS 

L’esplai  d’aquest 
proper  estiu,  a  punt 

GRUP  DE  PARTICIPANTS  A  L'ESPLAI  ESTIU  88 


Durant  el  mes  de  juliol  se  cele¬ 
brarà  l’esplai  d’estiu  89  en  el  qual 
poden  participar  nens  i  joves  de 
la  població,  des  de  5  fins  a  14 
anys  d’edat.  L’esplai  d’estiu  pre¬ 
tén  ser  una  activitat  recreativa  on 

es  combinin  jocs  d’esbarjo  i 

esportius.  El  lloc  on  es  farà  és, 
com  l’any  passat,  en  el  Poliespor- 
tiu  municipal. 

L’esplai  d’aquest  estiu  té  algu¬ 
nes  variacions  respecte  al  de 
l’any  passat  ja  que  s’ha  creat  un 
grup  per  a  nens  de  5  anys  i 
també  com  a  novetat  s’ha  orga¬ 
nitzat  un  curset  d’iniciació  a  la 
vela  i  una  petita  excursió. 

Les  inscripcions  es  poden  fer 
a  partir  del  dia  1  de  juny  i  fins  al 
dia  26  del  matei/  mes  a  les  ofici¬ 
nes  de  Benestar  Social,  al  carrer 
Monturiol  n.°  3  (darrera  l’edifici  de 
Correus). 

Esperem  la  vostra  participació! 


EL  MASNOU 


OMIC 


Com 

Oficina 
Municipal 
d'Informació 
al  Consumidor 

El  Masnou 

Salut 


Avui  la  secció  que  dedica  aquest  Butlletí  a  temes  de  Sanitat  trans¬ 
criu  textualment,  el  que  cal  saber  per  tal  d’utilitzar  els  Serveis  Sani¬ 
taris  ubicats  al  Masnou,  en  l’Àrea  Bàsica  de  Salut  del  carrer  de  Sant 
Miquel,  125.  Esperem  que  aquesta  informació,  tramesa  pel  coordi¬ 
nador  mèdic  del  Centre,  sigui  d’interès  per  a  tots  els  usuaris. 

«La  Reforma  de  l’atenció  Primària,  amb  la  introducció  dels  conceptes 
«Medicina  preventiva  i  Promoció  de  la  Salut»,  permet  una  impor¬ 
tant  ampliació  dels  objectius  que  hem  d’aconseguir  els  professio¬ 
nals  de  la  Sanitat  amb  la  col·laboració  de  la  població.  (Salut  Esco¬ 
lar,  Sanitat  ambiental.  Educació  Sanitària,  etc.) 

S’han  incrementat  els  recursos  i  hem  de  racionalitzar-los  si  volem 
que  l’esforç  que  per  a  tots  suposa  el  nou  sistema  doni  els  fruits 
per  als  quals  ha  estat  dissenyat;  Millorar  la  qualitat  de  l’atenció. 

Hem  augmentat  el  temps  de  consulta  i,  a  més,  pretenem  dis¬ 
minuir  algunes  estones  d’espera  inútils  i  llarguíssimes  mitjançant 
uns  horaris  que  permetin  separar  les  visites  veritablement  urgents 
d’aquelles  que  són  de  tipus  quasi  exclusivament  burocràtic.  També 
es  vol  diferenciar  les  visites  que  es  puguin  concertar  amb  anteriori¬ 
tat  o  necessitin  d’una  consulta  més  detinguda. 

Més  endavant  es  farà  pública  una  «Guia  de  l’usuari»  amb  més 
informació  sobre  el  nou  sistema. 


CONSELLS  I  NORMES  GENERALS 

1.  Els  metges  i  A.T.S.  estan  distribuïts  en  torn  de  matí  o  de  tarda 
i  en  equips  de  metge-A.T.S. 

Vostè  ha  d’escollir  l’equip  que  més  li  convingui  i  ser  atès  sem¬ 
pre  pel  mateix.  Per  això,  si  necessita  més  informació,  s’ha  de  diri¬ 
gir  o  bé  directament  a  l’equip  que  vostè  ha  escollit,  al  personal  de 
recepció,  o  bé  al  tauler  d’anuncis  del  vestíbul. 

2.  Sempre  que  ho  permeti  el  motiu  de  la  consulta,  sol·liciti  a 
recepció,  personalment  o  per  telèfon  (de  12  a  14  per  al  torn  de 
matins  i  de  17  a  19  per  al  de  les  tardes),  dia  i  hora  de  visita  per 
al  seu  equip.  Amb  la  màxima  rapidesa  possible  li  serà  concertada. 

Si  està  pendent  del  resultat  d’unes  anàlisis,  sol·liciti  dia  de  con¬ 
sulta  per  recollir-ne  els  resultats. 

Si  es  fa  d’una  altra  forma,  ens  exposem  a  continuar  amb  les 
hores  d’espera  o  que  no  pugui  ser  atès  pel  seu  equip  i  que  ho  sigui 
pel  qui  estigui  de  guàrdia  aquest  dia. 

3.  Si  e!  motiu  de  la  consulta  no  admet  cap  tipus  d’espera,  pot 
venir  a  primera  hora  del  matí  (de  9  a  10),  o  de  la  tarda  (de  3  a  4), 
segons  els  casos  i  agafar  un  número  d’ordre,  tenint  en  compte  que 
el  nombre  de  visites  d’aquest  tipus,  més  o  menys  urgents,  seran 
limitades.  Per  a  cada  equip  i  dia  se’n  poden  rebre  15  com  a  màxim. 
A  partir  d'aquestes  hores  començarà  la  visita  concertada. 

4.  Si  aquest  dia  el  seu  equip  ja  ha  assolit  aquesta  quantitat  de 
visites  i  realment  la  seva  necessitat  no  pot  esperar,  comuniqui-ho 
a  recepció  i  serà  atés  per  un  dels  membres  de  l’equip  de  guàrdia. 
En  endavant,  haurà  de  continuar  demanant  dia  de  visita  concer¬ 
tada  amb  el  seu  equip  habitual. 

La  fórmula  adoptada  i  les  estones  destinades  a  cada  tipus  d’acti¬ 
vitat  s’han  establert  després  de  valorar  Texperiència  d’un  any  i  la 
d’altres  Àrees  Bàsiques  de  Salut  superposables  a  la  nostra. 

Si  vostè  té  algun  problema  amb  el  funcionament,  algun  dubte 
0  suggeriment,  pot  comunicar-ho  a  recepció  on  l’informaran  deta¬ 
lladament  sobre  la  millor  fórmula  de  ser  correctament  atès.» 

ACTE  D’INAUGURACIÓ  DE  LES  OFICINES 


Noves  oficines  per  al 
Departament  de  Benestar  Social 

El  passat  28  de  febrer  es  van  inaugurar  les  noves  oficines  destina¬ 
des  al  Departament  de  Benestar  Social  i  l’Oficina  Municipal  d’Infor¬ 
mació  al  Consumidor,  al  carrer  de  Narcís  Monturlol,  3,  1r  la.  Tots 
els  masnovins  hi  podran  trobar  informació  i  assessorament  sobre 
temes  de  sanitat,  serveis  socials  i  consum. 

A  la  inauguració  hi  va  assistir  el  Conseller  de  Benestar  Social 
i  el  president  de  l’Institut  Català  de  Consum  que,  conjuntament  amb 
l’alcalde  del  Masnou,  van  donar  suport  a  tots  els  que  col·laboren 
en  el  departament  i  treballen  pel  nostre  poble. 


Renovació  dels  contractes 
d’arrendament 


Per  a  la  seva  claredat  i  interès,  reproduïm  íntegrament  la  informa.- 
ció  publicada  en  el  número  24  de  la  revista  IBER-COOP,  en  rela¬ 
ció  amb  la  campanya  iniciada  per  les  societats  immobiliàries  i  que 
es  dediquen  al  lloguer  d’habitatges: 

«Les  societats  immobiliàries  i  les  entitats  que  es  dediquen  al  llo¬ 
guer  d’habitatges  estan  portant  a  terme  una  campanya  de  renova¬ 
ció  de  contractes  anteriors  a  maig  del  1985  (Llei  Boyer),  amb 
l’objecte  d’alliberar  els  preus  dels  lloguers. 

Aquests  tipus  de  contractes,  els  subscrits  amb  antel·lació  al  dia 
9  de  maig  de  1985,  estan  subjectes  a  una  pujada  proporcional  a 
la  variació  dels  Index  de  preus  al  consum  i,  per  tant,  el  propietari 
o  arrendador  no  pot  fixar  un  lloguer  superior  de  forma  unilateral. 

En  nombrosos  habitatges  s’han  rebut  telegrames  o  notificacions 
amb  la  sol·licitud  que  «passi  per  les  meves  oficines  a  signar  un 
contracte  d’arrendament  amb  nova  renda  abans  de  cloure  el  vigent». 

«El  llogater  té  el  dret  a  no  subscriure  un  nou  contracte,  ja  que 
això  suposaria  que  en  anys  posteriors  la  pujada  seria  liiure  i  no 
subjecte  al  IPC. 

Els  contractes  subscrits  després  de  la  data  d’entrada  en  vigor 
de  la  Llei  Boyer  es  renoven  anyalment  a  un  preu  lliure  que  esta¬ 
blirà  l’arrendador,  si  no  s’ha  pactat  per  escrit  el  contrari.  L’opera¬ 
ció  de  renovació  de  contractes  suposaria  la  total  lliberalització  dels 
preus  dels  lloguers  i,  per  tant,  la  pèrdua  dels  drets  dels  Inquilins. 

Els  arrendataris  estan  en  el  seu  ple  dret  a  negar-se  a  signar 
el  nou  contracte.  El  que  sí  que  estan  obligats  a  pagar  és  l’aug- 
ment  que  els  correspongui  legalment.» 


Avís  a  tots  els 
consumidors 


L’aigua  és  un  bé  però,  enguany,  és  un  bé  escàs.  Siguem  respon¬ 
sables  i  recordem  que  hi  ha  molta  gent  que  passa  set.  Potser  també 
ens  tocarà  a  nosaltres.  Pensem-hi. 

Masnovins,  no  malgasteu  l’aigua. 

EL  MASNOU 


HISENDA 


En  la  sessió  del  Ple  de  l’Ajuntament  de  data  16.3.89 
ha  estat  aprovat  el  Pressupost  de  l’any  1989. 

El  criteri  seguit  en  la  seva  redacció  ha  estat  el 
d’intentar  adaptar-nos  al  màxim  a  la  realitat  socio- 
econòmica  del  Masnou,  és  a  dir,  tenir  molt  en  compte 
la  pressió  fiscal  municipal  i  pensant  sempre  en  l’exis¬ 
tència  dels  impostos  estatals  (Renda,  I.V.A.,  etc.,)  molt 
més  voluminosos. 

L’augment  mig  dels  impostos  i  taxes  municipals 
en  relació  a  l’any  1988  ha  estat  d’un  5’9  per  100.  No 
obstant  aquest  percentatge  de  puja  de  les  tarifes,  en 
conjunt  s’arriba  en  els  càlculs  dels  ingressos  del  pres¬ 
supost  a  un  augment  total  del  13’2  per  100  a  causa 
del  propi  augment  vegetatiu,  la  dinàmica  de  la  pobla¬ 
ció  i  també  a  una  elevació  de  la  participació  en  el  Fons 
Nacional  de  Cooperació  Municipal. 

Amb  els  recursos  aconseguits  podem  atendre 
els  pagaments  de  les  despeses  financeres  i  amortit¬ 
zacions,  cobrir  el  cost  de  personal  de  funcionaris,  policia 
i  laboral  i  fer  front  a  les  despeses  generals  contingu¬ 
des  en  el  Capítol  II,  com  la  neteja  de  carrers  i  senyals 
de  trànsit,  manteniment  d’edificis  municipals  i  escoles, 
consum  d’electricitat  de  la  xarxa  viària,  de  les  esco¬ 
les,  despeses  de  les  instal·lacions  esportives,  activitats 
culturals  i  esportives,  cementiri,  etc.  Aquest  any  tenim 
al  nostre  càrrec  la  nova  escola  «Salvador  Espriu», 
situada  a  l’Avinguda  Kennedy,  carrers  oberts  de  nou 
i  carrers  del  sector  de  Bell  Resguard. 

L’augment  del  Capítol  II  en  relació  a  l’any  pas¬ 
sat  és  del  10’3  per  100. 

Un  comentari  a  part  es  mereix  el  Capítol  VI  d’Inver¬ 
sions  ja  que  aquí  es  fa  un  esforç  important  que  valorat 
en  pessetes  sobrepassa  els  200  milions.  Aquesta  inver¬ 
sió  d’enguany  cal  relacionar-la  amb  la  de  l’any  1988 
que  fou  d’un  import  semblant,  i  això  significa  que 


fica  que  s’escometen  obres  importants  i  necessàries 
al  conjunt  de  la  Vila,  amb  la  idea  d’arribar  a  una  urba¬ 
nització  i  sanejament  de  les  vies  públiques  dignes  dels 
ciutadans  que  hi  vivim  i  d’aconseguir  una  millora  de 
la  qualitat  de  vida.  Les  principals  obres  programades 
en  el  present  Pressupost  són: 

—  Urbanització  de  la  Plaça  d’Espanya 
—  Urbanització  del  carrer  Capità  Antoni  Pagès 

Millet 

—  Urbanització  del  carrer  Bergantí  Caupolican 
—  Urbanització  del  carrer  Bilbao,  carrer  de  Pau 
Estapé,  carrer  Germanes  Escardó,  Valls  i  Múr¬ 
cia  (1  f  fase) 

—  Urbanització  del  passatge  Marià  Rossell 
—  Urbanització  del  carrer  Pintor  Villà 
—  Voreres  del  Camí  Ral 
—  Ampliació  de  la  casa  de  la  Vila  (2.®  fase) 

—  Trasllat  de  l’Estació  Transformadora  FECSA  del 
carrer  Tomàs  Vives 

—  Redacció  de  projectes  tècnics,  ampliació  memò¬ 
ria  ordinador  i  Programes  informàtics 
—  Cementiri:  construcció  de  la  porxada  de  la  sala 
de  vetlla  i  reconstruccions  dins  el  recinte 
—  Complex  Polisportiu:  filtres  nous  i  tractament 
d’humitats  de  la  piscina 
—  Vehicle  del  parc  mòbil 
—  Semàfor  de  l’Avinguda  John  F.  Kennedy 
—  Compra  de  terrenys  pel  futur  parc  Vallmora 
—  Participació  municipal  en  la  construcció  del 
mercat 

Cal  fer  notar  que  les  Inversions  del  Capítol  VI  del  Pres¬ 
supost  d’enguany,  així  com  també  les  del  passat  any 
1988,  són  obres  que  per  la  seva  naturalesa,  concur¬ 
sos,  subhastes,  subvencions,  sol·licituds  de  crèdits,  etc. 
la  seva  execució  sobrepassa  els  exercicis  en  què  estan 
programades. 


Pressupost  d’INGRESSOS 

Pressupost  de  DESPESES 

Capítol  1 

-  Impostos  directes 

233.950.000 

Capítol  1 

-  Personal 

304.339.161 

Capítol  II 

-  Impostos  indirectes 

40.610.266 

Capítol  II 

-  Compra  de  béns  i  serveis 

262.405.659 

Capítol  III 

-  Taxes  i  altres  ingressos 

320.008.353 

Capítol  III 

-  Interessos 

51.694.115 

Capítol  IV 

-  Transferències  corrents 

163.216.159 

Capítol  IV 

-  Transferències  corrents 

23.266.251 

Capítol  V 

-  Irfgressos  patrimonials 

7.740.000 

Capítol  VI 

-  Inversions  reals 

229.907.304 

Capítol  VI 

-  Operacions  de  capital 

29.000.000 

Capítol  VIII 

-  Variació  actius  financers 

4.633.877 

Capítol  VIII 

-  Variació  actius  financers 

5.165.000 

Capítol  IX 

-  Variació  passius  financers 

37.283.550 

Capítol  IX 

-  Variació  passius  financers 

113.840.139 

Total  despeses  en  ptes. 

91 3.529.91 7 

Total  ingressos  en  ptes. 

913.529.917 

EL  MASNOU 

PRESSUPOST  GENERAL  EXERCICI  DE  1989 


CULTURA- ENSENYAMENT  ASSISTÈNCIA  SOCIAL 


1,48  7o 


SANITAT 


32,1 8  7o 


k.  51 7o 

ESPORTS 

222% 


ÒRGANS  DE  GOVERN 


6,45  7o 

URBANiSME 


PERSONAL 


12,71 7o 


VIES  PÚBLIQUES 


32.867o 


1,58  7o 


0.457o 

HiSENDA 


GOVERNACiO 


DISTRICTE 

SECCIÓ 

TAULA 

COL·LEGI  ELECTORAL 

ADREÇA 

1r 

la 

Única 

Institut  Mediterrània 

Rosa  Sensat,  s/n 

*  1r 

2a 

A  í  B 

Col·legi  Sagrada  Família 

Mn.  Cinto  Verdaguer,  1 

1r 

3a 

A  i  B 

Local  de  Correus 

Monturiol,  3 

1r 

4a 

Única 

Col·legi  Ferrer  i  Guardia 

Joan  Llampalles,  52 

1r 

5a 

A  i  B 

Col·legi  Mixt  Ocata 

Pg.  Romà  Fabra,  3 

1r 

6a 

A  i  B 

Esplai  avis  c.Mandri 

Terol,  s/n 

1r 

7a 

Única 

Col·legi  Rosa  Sensat 

PI.  Ramón  y  Cajal,  1 1 

2n 

1a 

A  i  B 

Club  Judo  Aspa 

Jaume  I,  7 

2n 

2a 

A  i  B 

Local  Taller  mecànic 

Paraguai,  5 

Pàg.  12 


EL  MASNOU 


NECROLÒGIQUES 


Relació  de  defuncions  dels  mesos  que  s’indican: 


Desembre 


Benet  Sala  Curell 
Marcel  Cid  Codina 
Jesús  Lansaque  Murillo 
Pilar  Tremolosa  Anfruns 
Manuel  Grande  Espinar 
Maria  Pagàn  Díaz 
Virginio  Montes  Gutiérrez 


Gener  1989 

Josep  Pijoan  Ventejo 
Maria  Barón  Martínez 
José  M?  Escanilla  Guamiz 
Isabel  Parra  García 
Montserrat  Grabulosa  Quintana 
Maria  Gonzàlez  García 
Àngeles  Romero  Delegido 
Valentin  Martín  García 
Carlota  Maristany  Font 
Francisca  Martínez  Serrano 


Anna 


Severac 


Ulpiano  Yanes  Vera 
Eustasio  Ibanes  García 
Carlos  Mila  Pairoli 
M.®  Carmen  Cabrera  Herrero 
Pedro  Pérez  Orozco 
Josep  Villalbí  Riba 


Febrer 


Agustina  Quintana  Ros 
Juana  Martos  Martínez 
Miquel  Fibla  Subirats 
Josefa  Palacios  Luque 
Agustín  Puigrós  Aguilà 
M?  Pilar  Salleras  Valle 
Pilar  Jordà  Moret 
Josep  Arenas  Gómez 


Biblioteca  Municipal 
Batista  i  Roca 


Qberta  de  dilluns  a  divendres  de  5  de  la  tarda  a  9  del  ves¬ 
pre,  i  dissabtes  de  10  del  matí  a  1’30  del  migdia. 

La  Biblioteca  és  a  l’Avinguda  Joan  XXIII,  13-15-17. 

Telèfon  555  06  58 


Guia  Telefònica 

Serveis  públics  generals 

Ajuntament  (Qficines)  555  06  00 

Serveis  de  Manteniment,  Escombraries 
i  Neteja  de  carrers  555  09  02 

Plaça  Mercat  .  555  1 0  35 

Correus  i  Telègrafs  .  555  09  96 

Notaries  .  555  80  1 1  -  555  90  1 1 

Serveis  d’aigües  .  555  13  07 

FECSA .  555  31  00 

FECSA .  555  35  16 

Hidroelèctrica  .  751  03  05 

Catalana  de  Gas  .  310  63  04 

Telefònica  .  798  07  00 

Qficina  Mun.  del  Consumidor  .  555  86  86 

Jutjat  de  Pau  .  555  07  13 

Serveis  Mortuoris .  555  09  61 

Urgències 

Ambulàncies  .  555  21  21 

Centre  d’Urgències  S.S .  555  70  61 

Lloc  de  socors  .  555  1 8  20 

Policia  Municipal  .  092  i  555  22  44 

Guàrdia  Civil  .  555  02  53 

Bombers  de  Badalona .  388  00  80 

Taxis  .  555  03  18 


Horari  de  visites  de  l’Equip  de  Govern  de 
l’Ajuntament  del  Masnou 


Alcalde: 

SR.  JQSEP  AZUARA  GQNZALEZ 
Visita  diària  a  concertar. 

Governació  i  Serveis  Municipals; 

SR.  MARIÀ  ARAN 
Dimarts  de  19  a  20  hores 

Cultura,  Ensenyament,  Joventut  i  Esports: 

Sra.  ANNA  M.®  MQRA 

Dimecres  i  Divendres  de  12  a  14  hores 

Divendres  de  6  a  8  hores  al  Pavelló  d’Esports 

Hisenda: 

Sr.  JQSEP  PUIG 

Dilluns,  Dimecres  i  Divendres  de  10  a  12  hores 

Obres  i  Urbanisme: 

Sr.  PERE  RQSSELL 

Dilluns  i  Dimecres  de  10  a  12  hores 

Serveis  Socials: 

Srta.  ASSUMPTA  VILAR 
Dimarts  d’11  a  12  hores 

Sanitat  i  Benestar  Social: 

Srta.  NÚRIA  TQRAN 
Dimarts  de  18  a  20  hores 

Obres  Municipals: 

Sr.  MANUEL  MARTÍNEZ 

Dilluns  i  Dimecres  de  10  a  12  hores 

Ensenyament  i  Joventut: 

Sr.  PERE  PARÉS 

Dilluns  de  17  a  19  hores  i  Divendres  de  12  a  2  hores 

Per  demanar  una  entrevista  s’ha  de  concretar  hora 
amb  antelació,  trucant  al  telèfon:  555  06  00. 


